ไฟแนนซ์ทูเดย์
...ในที่สุดคณะกรรมการธนาคารออมสินก็ตกลงใจเลือก วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ อดีตรองผู้อำนวยการธนาคารออมสิน เป็นผู้อำนวยการธนาคารออมสินคนใหม่
5 พ.ย. 2555

...ในที่สุดคณะกรรมการธนาคารออมสินก็ตกลงใจเลือก วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ อดีตรองผู้อำนวยการธนาคารออมสิน เป็นผู้อำนวยการธนาคารออมสินคนใหม่ 
วันที่บอร์ดคัดเลือกวันที่ 2 พ.ย. แต่มีคนส่งดอกไม้มาแสดงความยินดีล่วงหน้าตั้งแต่วันที่ 1 พ.ย. ดอกไม้สีชมพูสวย แต่ไม่มีที่มาที่ไป ไม่มีระบุว่าใครส่งมาให้ ทำเอาพนักงานแบงก์ออมสินหัวเราะว่า งานนี้มีการวางยา ให้คนหมั่นไส้คุณวอ ตั้งแต่ยังไม่กลับมา เล่นกันแรงจริงแบงก์นี้ 
แม้เฮียเหมา เลอศักดิ์ จุลเทศ อดีตผู้อำนวยการธนาคารออมสิน จะขึ้นไปนั่งเป็นที่ปรึกษา เดอะโต้ง กิตติรัตน์ ณ ระนอง รองนายกฯ และ รมว.คลัง ก็ไม่เป็นแรงกดดันต่อ วรวิทย์ เพราะตอนนี้เป็นคนกันเองไปแล้ว 
...เห็นใจ โสฬส สาครวิศว อดีตเอ็มดี เอสเอ็มอีแบงก์ ที่โดนบอร์ดแบงก์จองเวรไม่เลิกรา จากที่รู้จักกันมานาน ไม่น่าเชื่อว่า โสฬสจะทำงานได้หละหลวม และห่วยแตก อย่างที่มีคนพยายามสร้างเรื่องให้สมเหตุผลในการเลิกจ้าง แถมตอนนี้โดนฟ้องแพ่ง 100 ล้าน ก็สู้คดีกันไป
แต่ทางสังคมจะเชื่อใครระหว่างบอร์ดแบงก์ที่โดนโสฬสแจ้งความขอให้ ป.ป.ช. สอบการปฏิบัติงานของบอร์ดแบงก์ กับบอร์ดแก้เกี้ยวฟ้องแพ่งว่าทำให้แบงก์เสียหาย
ช.ชดา ว่า น่าประหลาด บอร์ดควรจะฟ้อง ป.ป.ช. ว่า โสฬสทุจริตหรือทำงานหละหลวม ไม่ใช่ให้โสฬสไปฟ้องบอร์ด เรื่องนี้น่าสนใจต้องติดตามอย่างใกล้ชิด ว่าศึกครั้งนี้ใครจะชนะ